Luettelo henkilöistä Grand Theft Auto III:ssa
Tämä on luettelo "Grand Theft Auto III" -videopelissä esiintyvistä henkilöistä.
"Ensiesiintyminen": ”Introduction”, pankkiryöstökohtaus
"Tapetaan": ”The Exchange”
Catalina oli pahamaineinen pankkirosvo, Clauden entinen naisystävä ja pelin ensisijainen vihollinen. Hän pettää Clauden pankkiryöstön yhteydessä, ampuu tätä ja jättää kuolemaan paeten itse uuden rikoskumppaninsa Miguelin kanssa.
Catalina aloittaa yhteistyön Colombian Cartellin kanssa ja pyörittää ”SPANK”-huumeyritystä Miguelin kanssa. Myöhemmin hän pettää myös Miguelin Clauden löydettyä heidät. Catalina ampuu Miguelia tämän kehottaessa Claudea laskemaan aseensa. Catalina hyppää ikkunasta ja pääsee karkuun ennen kuin Asuka saapuu paikalle ja alkaa kiduttaa Miguelia.
Catalina on myöhemmin vastuussa Marian kidnappauksesta sekä Asukan ja Miguelin taposta. Catalina vaatii lunnaita Marian vapauttamiseksi ja kun Claude toimittaa lunnasrahat hänelle, hän pettää Clauden jälleen ja jättää tämän Colombian Cartellin tapettavaksi. Catalina pakenee helikopterilla, mutta Claude saa hänet kiinni ja tappaa hänet ampumalla Catalinan helikoptereineen alas taivaalta.
Catalina esiintyy myös "" -pelissä päähenkilön, , yhtenä naisystävistä ja he tekevät yhdessä neljä ryöstöä. Samaisessa pelissä Catalina tapaa myös Clauden ja sanoo CJ:lle heidän lähtevän Liberty Cityyn.
Catalinan ääninäyttelijänä toimii Cynthia Farrell.
"Ensiesiintyminen:" ”Chaperone”
Maria Latore (jossain yhteyksissä La Torra) on Salvatore Leonen vaimo. Hänet esitellään Claudelle Salvatoren pyydettyä Claudea katsomaan Marian perään illalla. Myöhemmin Maria pelastaa Clauden kertomalla Salvatoren järjestämästä ansasta ja hankkii apua Asuka Kasenilta paettuaan Staunton Islandille. Marian voi kuulla soittavan Chatterbox FM:lle, ja hän kuvailee tunteitaan Claudeen ilmaisten kuitenkin epäilynsä Clauden tunteista hänen suhteensa sanomalla ”Aina työskentelemässä ja hengaamassa muiden jätkien kanssa.”
Maria nähdään Asukan kanssa tilanteissa, joissa he vihjailevat olleensa rakastavaisia. Myöhemmin Colombian Cartel kidnappaa Marian ja Catalina pitää häntä vankina lunnaita vastaan. Claude kuitenkin pelastaa hänet pelin viimeisessä tehtävässä. Marian kohtalo jää epäselväksi hänen kävellessään Clauden kanssa pois kuvan hämärtyessä mustaksi. Marian puhe kuuluu pimeällä ruudulla kunnes se katkeaa aseen laukaukseen.
Maria esiintyy myös peleissä "" ja "".
Marian ääninäyttelijänä toimii Debi Mazar.
"Ensiesiintyminen:" ”Last Request”
"Tapetaan:" ”Ransom”
Asuka Kasen oli toinen Liberty City Yakuzan johtajista, joka esitellään Claudelle Marian pyydettyä häneltä apua kun Salvatore on yrittänyt tappaa Clauden. Hän toimii Clauden työnantajana ja myös esittelee tämän veljelleen, Kenji Kasenille. Hän on myös "" -pelissä kuolleen Kazuki Kasenin pikkusisko.
Asukasta tulee hyvin kostonhaluinen kun hänen veljensä, Kenji, tapetaan. Hän kiduttaa Miguelia saadakseen tietää Colombian Cartellin ja Catalinan juonet ja pyytää Claudea tuhoamaan SPANK-huumetehtaan. Catalina surmaa hänet myöhemmin rakennustyömaalla.
Asuka Kasenin ääninäyttelijänä toimii Liana Pai.
"Ensiesiintyminen:" ”Liberator”
Donald Love on paikallinen mediamoguli ja ”Love Media” -yrityksen omistaja. Hän toimii Clauden työnantajana ja kehottaa tätä muun muassa tappamaan Kenji Kasenin ja lavastamaan Colombian Cartellin syylliseksi, jotta Yakuzan ja Cartellin välille syttyisi sota. Lisäksi Clauden pitää hakea lentokoneesta pudotettava salaperäinen ”paketti”. Claude toimittaa paketin Lovelle, minkä jälkeen Love katoaa.
Donald Loven menneisyydestä tiedetään hieman. Vuonna 1986 ("") hän on Avery Carrington -nimisen kiinteistömogulin oppipoikana. Hän esiintyy myös "" -pelissä.
Donald Loven ääninäyttelijänä toimii Kyle MacLachlan.
"Ensiesiintyminen": ”Salvatore Called A Meeting”
"Tapetaan": ”Sayonara Salvatore”
Salvatore Leone oli Leonen mafiaperheen johtaja ("Don"). "Grand Theft Auto III":n virallisten sivujen mukaan Salvatore olisi alun perin Palermosta, Sisiliasta ja päässyt perheen johtajaksi veristen valtakamppailuiden jälkeen 1980-luvulla.
Salvatore esitellään Claudelle hänen kutsuessaan kokoukseen Joeyn, Tonin ja Luigin Clauden toimiessa kuljettajana näille kolmelle. Salvatore määrää Clauden selvittämään, onko Curly Bob syyllinen Leonen perheen salaisuuksien julkivuotamisesta Colombian Cartellille ja tarvittaessa tappamaan hänet. Myöhemmin Claude upottaa tankkerin, joka toimii Colombian Cartellin huumetehtaana.
Salvatore kuvataan vainoharhaiseksi ja epäilevän kaikkia ympärillään olevia. Salvatore yrittää tappaa Clauden asettamalla tälle ansan, mutta Maria pelastaa Clauden kertomalla autopommista. Claude ja Maria pakenevat Staunton Islandille Asuka Kasenin kanssa. Asuka käskee Clauden tappamaan Salvatoren todistaakseen siteittensä Leonen perheeseen olevan lopullisesti ohi.
Salvatore esiintyy myös "" ja "" -peleissä.
Salvatore Leonen ääninäyttelijänä toimii Frank Vincent.
"Ensiesiintyminen:" ”Introduction”, pako Callahan Bridgeltä
8-Ball on tuliase- ja räjähde-ekspertti, joka omistaa lukuisia ”pommikauppoja” ympäri Liberty Cityä. 8-Ball tapaa Clauden pian pelin alkamisen jälkeen kun he yhdessä pakenevat vankilakuljetuksesta. 8-Ball esittelee Clauden vanhalle ystävälleen Luigi Goterellille.
8-Ball nähdään onnettomuuden vuoksi molemmat kädet sidottuina, ja siksi hän jättääkin suurimman osan intensiivisestä työstä (ajamisesta ja ampumisesta) Claudelle. 8-Ballin käsien menetykselle on useampikin selitys. Ensimmäisen mukaan kuumaa rasvaa kaatui ”vahingossa” hänen käsilleen poliisin tehdessä ratsian hänen kotiinsa. "Grand Theft Auto Advancessa" väitetään, että Colombian Cartel yllätti hänet ja liekinheitin poltti hänen kätensä.
Vaikka 8-Ballilla ei kovin merkittävää roolia pelissä olekaan, hänen pommikauppansa on pelaajan käytettävissä myös "Grand Theft Auto Advancessa", "issa", "issa" ja "issa".
8-Ballin ääninäyttelijänä toimii Guru.
"Ensiesiintyminen:" ”Cipriani’s Chauffeur”. On aikaisemmin kuultavissa Chatterbox FM:llä.
Antonio ”Toni” Cipriani on Leonen mafiaperheen jäsen ja Salvatore Leonen oikea käsi. Ciprianin tarjoamat tehtävät keskittyvät aluksi Triad-pesulan kiristämiseen. Lopulta nämä erimielisyydet ja välien kiristymiset johtavat Leonen rikollisperheen ja Triad-jengin väliseen sotaan, jonka tuloksena Toni käskee Claudea räjäyttämään Triadien kalatehtaan.
Toni asuu äitinsä kanssa ja hänet nähdään pyörittämässään perheravintolassa tarjoamassa töitä Claudelle. Tonin äidin jatkuva nalkutus siitä, ettei Toni ole verrattavissa isäänsä ja että Toni on pettänyt hänen odotuksensa, saavat Tonin soittamaan Chatterbox FM:ään ja valittamaan äitinsä jatkuvasta nalkutuksesta.
Toni Cipriani on pelattava hahmo "issa", joka kertoo tapahtumista kolme vuotta (1998) ennen "Grand Theft Auto III":n tapahtumia.
Yhtäläisyyksiä Toni Ciprianin ja "Sopranos"-televisiosarjan Tony Sopranon välillä on samankaltaisen nimen lisäksi samanlaiset suhteet äitiin.
Toni Ciprianin ääninäyttelijänä toimii Michael Madsen.
"Ensiesiintyminen:" ”Drive Misty For Me”
Joseph ”Joey” Leone on Leonen mafiaperheen jäsen ja Salvatore Leonen poika. Joey työskentelee rikollisuuden ohella mekaanikkona Portlandissa. Videopätkissä Joey nähdään auton rassaamisen lisäksi hänen lempihuoransa Mistyn kanssa. Joeyn auto on toisinaan nähtävissä Mistyn asunnon ulkopuolella sen jälkeen kun pelaaja on suorittanut Portlandin tehtävät.
Joey esittelee Claudelle isänsä oikean käden, Toni Ciprianin, jonka jälkeen pelaajan on mahdollista työskennellä Leonen perheen hyväksi. Joey mainitaan myös "issa", kun tapaa Salvatore Leonen Las Venturasissa ja kertoo, että hänelle oli ilo työskennellä Joeyn kanssa asuttuaan Liberty Cityssä.
Joeyn uskotaan tappaneen lukuisia korkea-arvoisia Forellin perheen jäseniä, minkä seurauksena Forellit ja Leonet ovat sodassa keskenään.
Joey Leonen ääninäyttelijänä toimii Michael Rapaport.
"Ensiesiintyminen:" ”Introduction”
"Tapetaan:" ”Ransom”
Miguel oli korkea-arvoinen Colombian Cartellin jäsen ja Catalinan uusi rikoskumppani. Hän auttoi Catalinan pakoon pankkiryöstön jälkeen ja hänet nähdään usein Catalinan kanssa pyörittämässä ”SPANK”-huumeyritystä Liberty Cityssä. Miguel jää Asuka Kasenin (joka luulee Miguelin olevan syyllinen veljensä kuolemaan) armoille. Kiduttamalla Miguel pakotetaan paljastamaan Catalinan ja Colombian Cartellin suunnitelmat. Myöhemmin hänet löydetään kuolleena rakennustyömaalta yhdessä Asukan kanssa.
Miguel nähdään myös "issa" pienessä sivuroolissa.
Miguelin ääninäyttelijänä toimii Al Espinosa.
"Ensiesiintyminen": ”Luigi’s Girls”
Luigi Goterelli on liikemies, joka omistaa ”Sex Club 7” -yökerhon Red Light Districtissä, Portland Islandilla. Luigi on korkea-arvoinen Leonen rikollisperheen jäsen. Luigi käyttää yökerhoa paritustyössään ja toimii Clauden ensimmäisenä työnantajana antaen tälle tavanomaisia töitä kuten tyttöjen kuskaaminen ympäri kaupunkia ja pikkurikollisten tappaminen.
Luigi Goterellin ääninäyttelijänä toimii Joe Pantoliano.
"Ensiesiintyminen:" ”Payday For Ray”
Ray Machowski on korruptoitunut poliisi, joka työskentelee Liberty City Yakuzan hyväksi. Claude tapaa hänet ensimmäistä kertaa toimittaessaan Raylle maksua Asukalta viimeksi tehdystä työstä.
Machowski on erittäin varovainen toimissaan ja on valmis hiljentämään kaikki jotka aikovat tutkia hänen tai hänen partnereidensa tekemiä rikoksia. Myöhemmin CIA alkaa tutkia Machowskin yhteyksiä Colombian Cartelliin jolloin hän pakenee Miamiin.
Machowski esiintyy myös "issa", kuten myös hänen parinsa Leon McAffrey.
Ray Machowskin ääninäyttelijänä toimii Robert Loggia.
"Ensiesiintyminen:" ”Under Surveillance”
"Tapetaan:" ”Waka-Gashira Wipeout”
Kenji Kasen oli toinen Liberty City Yakuzan johtajista ja Asuka Kasenin veli. Kenji omistaa kasinon Staunton Islandilla. Kenji on yksi Clauden työnantajista ja saa hänet esimerkiksi vapauttamaan ystävänsä ja turmelemaan Colombian Cartellin SPANK-huumeyritystä. Lopulta Claude tappaa Kenjin, koska Donald Love haluaa Colombian Cartellin ja Yakuzan välille sodan. Claude varastaa Colombian Cartellin jengiauton ja tappaa Kenjin. Näin Yakuzat luulevat Colombian Cartelin olleen murhan takana.
Kenji Kasenin ääninäyttelijänä toimii Les Mau.
"Ensiesiintyminen:" ”The Crook”
"Tapetaan:" ”Her Lover”
Marty Chonks omistaa Bitchin koiranruoka -yhtiön. Hän tarvitsee rahaa ja sen hankkiminen vaatii laittomia toimia, siksi hän soittaa Claudelle. Clauden täytyy kuljettaa useita eri henkilöitä Bitchin koiranruoka tehtaalle, jossa Marty tekee heistä koiranruokaa. Marty kuolee tehtävässä ”Her Lover” Carlin ammuttua hänet.
Marty Chonksin ääninäyttelijänä toimii Chris Phillips.
"Ensiesiintyminen:" ”The Pick-Up”
Momma Cipriani on Toni Ciprianin äiti ja omistaa osan heidän perheravintolastaan. Hänen tiedetään nalkuttavan usein Tonille ja vertaavan tätä hänen isäänsä.
Momma Cipriani tavataan myös "issa", jossa häntä kutsutaan ”Ma Ciprianiksi”.
Momma Ciprianin ääninäyttelijänä toimii Sondra James.
"Ensiesiintyminen:" ”Turismo”
El Burro (espanjaksi ”aasi”) on puertoricolaisen Diablos-jengin johtaja. El Burro antaa Claudella tehtäviä Portland Islandilla puhelimen välityksellä. Hänen puheluistaan voi päätellä, että hänellä on käynnissä pornograafisten lehtien kustantaminen. El Burroa ei nähdä itse pelin aikana.
El Burron ääninäyttelijänä toimii Chris Phillips.
"Ensiesiintyminen:" ”Bling-bling Scramble”
King Courtney on Jamaikan Yardiesin johtaja, joka antaa Claudelle tehtäviä puhelimen välityksellä Staunton Islandilla. King Courtneyn tehtävät keskittyvät pääasiassa vihollisjengien heikentämiseen. Viimeisessä hänen antamassaan tehtävässä hän houkuttelee Clauden ansaan, jonne Catalina on lähettänyt itsemurhapommittajia tappamaan Clauden. King Courtney on todennäköisesti mukana juonessa, sillä kun Claude on suorittanut tehtävänsä, Yardiesit yrittävät tappaa hänet. King Courtneyta ei nähdä pelissä.
King Courtneyn ääninäytteliänä toimii Walter Mudu.
"Ensiesiintyminen:" ”Uzi Money”
D-Ice on Red Jacks -jengin johtaja, joka antaa Claudella tehtäviä puhelimen välityksellä Shoreside Valella. Suurin osa tehtävistä keskittyi vihollisjengin, Purple Ninesin, kanssa taisteluun, joka ilmeisesti kuului SPANK-yritykseen ja myi huumeita kadulla. Häntä ei nähdä pelissä kertaakaan.
D-Icen ääninäyttelijänä toimii Walter Mudu.
"Ensiesiintyminen:" ”Don’t Spank Ma Bitch Up”
Mickey Hamfists on Luigi Goterellin henkivartija ja Sex Club 7 -yökerhon toinen omistaja. Mickey on työssään täsmällinen, hän tutkii tarkasti Luigin vieraat ja toimittaa myös viestejä hänen puolestaan. Hän on myös Leonen rikollisperheen ”toimeksipanija”. Poliisin rekisterissä Mickey kuvataan ”ääliöksi” ja hänet on tuomittu muun muassa pahoinpitelystä, kiristyksestä ja huumausainerikoksista.
Mickey Hamfists esiintyy myös "issa".
"Ensiesiintyminen:" ”Luigi’s Girls”
Misty on nainen, joka työskentelee Luigi Goterellin Sex Club 7 -klubilla ja on Joey Leonen ”vakiotyttö”. Luigi käskee Claudea kaksi kertaa kuljettamaan Mistyä paikasta toiseen ja sanoo ”Pidä silmät tiellä ja kädet irti Mistystä.”
Mistyn ääninäyttelijänä toimii Kim Gurney.
"Ensiesiintyminen/tapetaan:" ”Mike Lips Last Lunch”
Mike ”Lips” Forelli on korkea-arvoinen Forellin mafiaperheen jäsen. Joey Leone lähettää Clauden tappamaan Miken antaakseen Forellin perheelle opetuksen. Mike on syömässä Marco’s Bistrossa kun Claude varastaa hänen autonsa ja asentaa sinne pommin. Mike lähtee ravintolasta ja istuu autoonsa, mutta ennen kuin hän ehtii tehdä mitään, auto räjähtää ja Mike kuolee. Kyseinen tapaus kiristää Forellien ja Leonien välistä sotaa.
"Ensiesiintyminen:" ”Kanbu Bust-out”
Kanbu on korkea-arvoinen Yakuzan jäsen, jonka Claude vapauttaa vankilasta Kenji Kasenin käskystä.
"Ensiesiintyminen/tapetaan:" ”Cutting The Grass”
Curly Bob työskentelee Luigin Sex Club 7:ssä baarimikkona ja vuotaa Leonen perheen salaisuuksia Colombian Cartellille vastineeksi huumeista. Salvatore Leone käskee Claudea tappamaan Curly Bobin, jos hän löytää todisteita, että Curly Bob on petollinen. Claude tappaa Curly Bobin Portlandin satamassa nähtyään hänet vuotamassa tietoja Catalinalle ja Miguelille huumeita vastaa.
Curly Bobin ääninäyttelijänä toimii Hunter Platin.
"Ensiesiintyminen:" ”Silence The Sneak”
"Tapetaan:" ”Plaster Blaster”
Leon McAffrey oli korruptoitunut poliisi, joka yrittää todistaa että osa Liberty Cityn poliiseista ovat korruptoituneita ja peittelevät totuutta rikollisten suojelemiseksi. McAffreylla on aseistettu suojeluyksikkö kun Claude saapuu polttamaan hänen asuntoaan. McAffrey pakenee autolla, mutta Claude on häntä vastassa ja tappaa hänet. Myöhemmin Ray Machowski paljastaa McAffreyn selvinneen hengissä ja että häntä ollaan parhaillaan siirtämässä sairaalaan. Claude pysäyttää ambulanssin missä tappaa McAffreyn.
Leon McAffrey esiintyy myös "issa", jossa hänellä on suurempi rooli.
"Ensiesiintyminen:" ”Arms Shortage”
Phil Cassidy (alias The One-Armed Bandit, Yksikätinen roisto pelin lopputeksteissä) on Ray Machowskin ystävä. Phil omistaa yrityksen ”Phil’s Army Surplus” Staunton Islandilla. Yritys on erikoistunut armeijan tasoisten aseiden myyntiin sekä armeijan kulkuneuvojen lainaukseen. Phil nähdään lyhyesti tehtävässä jossa Claude auttaa häntä taistelemaan Colombian Cartellia vastaan jotka kiristävät Philiä saadakseen aseita. Kun Claude on auttanut häntä Cartellin nujertamisessa, Phil antaa hänelle vastapalvelukseksi mahdollisuuden ostaa häneltä aseita.
Philillä on vain yksi käsi, jonka hän sanoo menettäneensä Nicaraguassa. "ssä" kuitenkin selviää että Phil menetti kätensä pontikkavarastonsa räjähdyksen seurauksena.
Phil esiintyy myös useassa muussa "Grand Theft Auto" -pelissä. Koska hänen ensiesiintymisensä tapahtui "Grand Theft Auto III":ssa, hän on myös muissa sarjan peleissä toiminut raskaiden aseiden kauppiaana.
Phil Cassidyn ääninäyttelijänä toimii Hunter Platin.